REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 003-06/18-01/16

URBROJ:251-287-18-01-1

Zagreb, 7. ožujka 2018.

**Z A P I S N I K**

s 16. sjednice Školskog odbora Industrijske strojarske škole, održane dana 7. ožujka 2018. godine u 8,30 sati u uredu ravnatelja Škole.

Prisutni članovi Školskog odbora:

1. Ivica Štefanac

2. Božo Ćužić

3. Ilija Krstanović

4. Darko Drakšić

5. Snježana Barbarić

6. Jadranko Kezerić

7. Petar Bezjak

Ostali prisutni:

1. Nenad Pavlinić ravnatelj

2. Vesna Soldo tajnica Škole

Sjednicu vodi Ivica Štefanac predsjednik Školskog odbora

Zapisnik vodi Vesna Soldo tajnica Škole

Ivica Štefanac predsjednik Školskog odbora, otvara sjednicu i konstatira da su na sjednici nazočni svi članovi, te da postoji potrebna većina za rad i odlučivanje. Dnevni red iz poziva za sjednicu s dopunom: Rješenje prosvjetne inspektorice predloženom od strane članova Školskog odbora Ilije Krstanovića i Bože Ćužića stavlja na glasovanje i konstatira da je jednoglasno prihvaćen slijedeći

**D n e v n i r e d:**

1. Verifikacija zapisnika sa 15. sjednice Školskog odbora

2. Rješenje prosvjetne inspektorice

3. Izmjene i dopune Godišnjeg plana i programa rada za školsku godinu 2017./2018.

4. Razno

**AD.1.**

Ivica Štefanac: Stavljam na glasovanje zapisnik sa 15. sjednice, konstatiram da je sa šest (6) glasova „za“ i jednim(1) „protiv“ usvojen.

Petar Bezjak: Tražim da se zapisnički konstatira da smatram da je zapisnik lažiran.

Snježana Barbarić: Tražim da uđe u zapisnik da je Petar Bezjak izjavio da smo umreženi i da lažiramo zapisnike.

Peta Bezjak: Nisam nikoga uvrijedio samo sam iznio svoje mišljenje da netko naknadno korigira zapisnike i pod nečijim utjecajem.

**AD.2.**

Ivica Štefanac : Pročitao Rješenje prosvjetne inspektorice.

Nenad Pavlinić: Nadzor prosvjetne inspekcije je obavljen na zahtjev Nezavisnog sindikata i po žalbi zaposlenika: Zvonimira Obradovića, Marije Sovec i Stipe Crnoje. Inspektorica je odbacila navode zaposlenika, ali je tijekom pregleda Godišnjeg plana i programa rada konstatirala da treba izvršiti određene izmjene i dopune, obzirom na stvarno stanje. Za zamjene odsutnih zaposlenika: Adree Šušak , Sare Ćorak obje se zaposlenice nalaze na roditeljskom dopustu kao i za Peru Marića koji je 31. 12. 2017. otišao u mirovinu u Godišnjem planu je trebalo unijeti podatke, znači napraviti izmjene i dopune. Zatim unijeti sve izmjene koje su nastanu tijekom godine: raspored dežurstva koji je sada definiran, informacije za roditelje koje su sada usklađene sa rasporedom sati, obzirom da je raspored sati promjenljiva kategorija i ovisi o praktičnoj nastavi. Napravljeno je usklađenje ugovora i tjednih i godišnjih zaduženja nastavnika, plan rada ravnatelja na način da su razrađene aktivnosti kao i stručnih i drugih tijela škole.

Božo Ćužić: Koliko je razrednih odjela stvarno upisano?

Nenad Pavlinić: Upisano je 18. razrednih odjela

Božo Ćužić: Trebalo bi napraviti ukupan broj sati po predmetima i zbrojiti ih. Postoji metodologija izračuna. To je naloženo i Rješenjem.

Ilija Krstanović: Treba se držati Rješenja i naređenih mjera. Upravo je to što je predložio Ćužić.

Petar Bezjak: Smatram da ima dosta nepravilnosti, treba ih otkloniti, te nastojati da se u buduće ne ponavljaju.

Jadranko Kezerić: Tijekom godine je došlo do većih promjena koje nisu bile poznate niti postojale u vrijeme donošenja Godišnjeg plana i programa, te ih ne možemo smatrati nepravilnostima.

**AD.3.**

Ivica Štefanac: Stavljam na glasovanje Izmjene i dopune Godišnjeg plana i programa rada za školsku godinu 2017./2018. sa prijedlogom kolege Ćužića da se iste dopune tablicama u koju će se unijeti ukupan broj sati za sve predmete i broj nastavnika što je naloženo i Rješenjem prosvjetne inspektorice, konstatiram da je Školski odbor jednoglasno donio

**Izmjene i dopune Godišnjeg plana i programa rada za školsku godinu 2017./2018.**

**AD.4.**

Nenad Pavlinić : Izvijestio bih vas da su radovi na izmjeni električne mreže gotovi. Odlučeno je istina još neslužbeno da će naša i susjedna škola biti centri kompetentnosti i da će se raditi na energetskoj učinkovitosti. Škola postiže rezultate na natjecanjima, kvalificirali smo se na državno natjecanje, a i dalje radimo na promociji škole vezano za naredne upise.

Ivica Štefanac: Konstatiram da je zbog obveza član Školskog odbora Ilija Krstanović u 9,25 sati morao napustiti sjednicu.

Kolega Krstanović je predložio da se sjednice tonski snimaju. Prijedlog stavljam na glasovanje, konstatiram da sa dva (2) glasa „za“ i četiri (4) „protiv“ prijedlog nije prihvaćen.

Tražim da se unese u zapisnik da je član Školskog odbora Petar Bezjak upozoren da ne može i ne smije snimati sjednice Školskog odbora.

Sjednica završena u 9,45 sati

Zapisnik vodila Predsjednik Školskog odbora

Vesna Soldo,dipl.iur. Ivica Štefanac, prof.